بنگلا دیشی ٹکا

بنگلا دیشی ٹکا (بنگالی: টাকা، نشان: ৳، کوڈ: BDT, مختصر شکل: Tk) عوامی جمہوریا بنگلا دیش دی کرنسی اے۔ یونیکوڈ وچ ایہنوں U+09F3 ৳ تے اِنکوڈ کیتا جاندا اے۔

৳ 10 تے اس توں وڈے بینک نوٹاں دا اجراء بنگلا دیش بینک دے زیر کنٹرول اے، جَد کہ ৳2 تے ৳5 دے بینک نوٹ بنگلا دیش دی حکومت دی وزارت خزانا دی ذما داری اے۔ روپے دے بینک نوٹ 2 تے 5 نوں زیادہ تر ٹھیپے وچ بدل دِتا گیا اے جد کہ کَعھٹ مالیئت دے ٹھیپے (بشمول سارے پیسا ٹھیپے) 1 Tk تک، مہنگائی دی وجہ توں تقریبن گردش وِچوں باہر ہو چکے نیں۔ ٹکے لئی سبھ توں زیادا استعمال ہوݨ آݪی علامت "৳" تے "Tk" اے، جو سامان تے خِدمات دی خریداری دے دوران رسیداں اُپر استعمال ہُندی اے۔ ایہنوں پہلاں 100 پیسیاں وچ تقسیم کیتا گیا سی، ہُݨ پیسے ٹھیپے گردش وچ نئیں ہیگے۔

 اشتقاقیات 
امیرکن ہیریٹیج ڈِکشنری آف انگلش لینگوئج دے مطابق، لفظ "ٹکا" سنسکرت دے لفظ Tanah توں آیا اے۔ بنگالی وچ لفظ ٹکا عام طور تے کسے وی رقم، کرنسی یا نوٹ دے معنی وچ استعمال ہُندا اے۔ لہٰذا، بول چال وچ، بنگالی بولݨ آݪا کوئی شخص پیسے دا حوالا دیݨ لئی لفظ "ٹاکا" دا استعمال کر سکدا اے، قطع نظر اس دے کہ ایہ کس کرنسی وچ شامل اے۔ ایہ ہندوستانی ریاستاں مغربی بنگال تے تریپورا وچ وی عام اے، جِتھے بھارتی روپیا دا سرکاری نام اے۔ بیہار وچ پراکرت دے اثر دے ناݪ دوجیاں مشرقی ہندوستانی زباناں، میتھلی تے مگدھی وچ "ٹاکا" اے، آسام وچ ایہ ٹاکا اے تے اڈیشا وچ ଟଙ୍କା taṅkā اے۔

 تریخ 
 پاکستان ویلے (71–1947) 
پاکستان بݨݨ مگروں پاکستانی روپیے دے سرکاری نوٹاں تے ٹھیپےآں اُتے ٹکا دا لفظ موجود سی۔ موجودا پاکستان وچ وی عام بول چال وچ لفظ "ٹاکا" دا استعمال عام اے۔ 

 1971 توں مگروں 
بنگلا دیش دے قیام توں بعد 4 مارچ 1972 نوں ٹکا سرکاری طور تے متعارف ہویا، جیہنے نے پاکستانی روپیے دی جگہ لے لئی۔

 ٹرئیژری بینک نوٹ 
 1972 وچ پہلے ٹرئیژری نوٹ، ৳ 1 تے بنگلا دیش بینک دے نوٹ ৳ 5، ৳ 10 تے ৳ 100 ۔
 1977 وچ، ৳ 50 دے بینک نوٹ متعارف کرائے گئے، اس توں بعد 1979 وچ ৳ 500 تے 1982 وچ ৳ 20 آئے۔
 ৳ 1 ٹرئیژری نوٹ 1992 تک جاری کیتے گئے سی، جیہدے وچ ৳ 2 ٹرئیژری نوٹ 1989 وچ متعارف کرائے گئے سی۔
 ৳ 1000 دے نوٹ 2008 وچ متعارف کرائے گئے سی۔
 ৳ 5 بینک نوٹ، جو پہلے بنگلا دیش بینک دے ذریعے جاری کیتے گئے سی، ہُݨ بنگلا دیش دی حکومت ولوں جاری کیتے گئے نیں۔ ایہ 2000 دی دہائی دے شُروع توں زیادا تر ٹھیپیاں وچ بدل چُکے نیں۔

 حوالے 

گٹھ:کرنسی
گٹھ:بنگلا دیش